

DSS3198.01.24

# Ενημερωτικό φυλλάδιο - Επισκόπηση του Νόμου του 2023 για τις Υπηρεσίες και τη Συμπερίληψη των Ατόμων με Αναπηρία [Disability Services and Inclusion Act 2023]

Ο *Νόμος του 2023 για τις Υπηρεσίες και τη Συμπερίληψη των Ατόμων με Αναπηρία* (ο Νόμος DSI) τέθηκε σε ισχύ την 1η Ιανουαρίου του 2024. Κατήργησε και αντικατέστησε τον *Νόμο περί Υπηρεσιών για τα Άτομα με Αναπηρία του 1986* [*Disability Services Act 1986*] (DSA). Ο DSA δεν είχε ουσιαστικά επικαιροποιηθεί για πάνω από τριάντα χρόνια. Η Κυβέρνηση διαμόρφωσε τον Νόμο DSI μέσα από δύο κύκλους δημόσιας διαβούλευσης. Η διαβούλευση περιέλαβε αντιπροσωπευτικές οργανώσεις, παρόχους υπηρεσιών και άτομα με αναπηρία.

Ο Νόμος DSI έχει ως στόχο να:

* προσφέρει στην Κοινοπολιτειακή Κυβέρνηση μια σαφή νομοθετική βάση ώστε να συνεχίσει να χρηματοδοτεί υποστηρίξεις και υπηρεσίες για τα άτομα με αναπηρία πέρα από το Εθνικό Πρόγραμμα Ασφάλισης Ατόμων με Αναπηρία (NDIS)
* βελτιώσει την ποιότητα και τις απαραίτητες προϋποθέσεις διασφάλισης των υποστηρίξεων και των υπηρεσιών που εξουσιοδοτούνται βάσει αυτής της νομοθεσίας
* εφαρμόσει τη Σύμβαση των Ηνωμένων Εθνών για τα Δικαιώματα των Ατόμων με Αναπηρία [United Nations Convention on the Rights of Persons with Disabilities] (CRPD) και άλλες διεθνείς υποχρεώσεις.

Ο Νόμος DSI συμπληρώνει τη λοιπή εθνική νομοθεσία, συμπεριλαμβανομένων των παρακάτω νόμων:

* *Νόμος περί Διακρίσεων λόγω Αναπηρίας του 1992* [*Disability Discrimination Act 1992*]
* *Νόμος για την Κοινωνική Ασφάλιση του 1991* [*Social Security Act 1991*]
* *Νόμος για το Εθνικό Πρόγραμμα Ασφάλισης Ατόμων με Αναπηρία του 2013* [*National Disability Insurance Scheme Act 2013*]
* *Νόμος για την Αυστραλιανή Επιτροπή Ανθρωπίνων Δικαιωμάτων του 1986* [*Australian Human Rights Commission Act 1986*]

Ο Νόμος DSI δεν προσδιορίζει την «αναπηρία». Δεν περιορίζει τις υποστηρίξεις και τις υπηρεσίες σε μία συγκεκριμένη ομάδα στόχου. Αυτό δεν εμποδίζει τη χρηματοδότηση προγραμμάτων που στοχεύουν σε συγκεκριμένες ομάδες ή δημογραφικά δεδομένα.

## Επιλέξιμες Δραστηριότητες

Ο Νόμος DSI παρέχει τη δικαιοδοσία για να επιτρέπει τη χρηματοδότηση ενός ευρέος φάσματος δραστηριοτήτων. Ο Νόμος αναφέρεται σε αυτές ως επιλέξιμες δραστηριότητες. Οι ακόλουθες είναι επιλέξιμες δραστηριότητες σύμφωνα με τον Νόμο DSI:

* προσβασιμότητα
* διαμονή
* συνηγορία
* ανάπτυξη δεξιοτήτων
* φροντιστές
* κοινωνική ένταξη
* συμβουλευτική
* εκπαίδευση
* απασχόληση
* ανεξάρτητη διαβίωση
* πληροφόρηση
* αναψυχή
* φροντίδα προσωρινής ανακούφισης
* έρευνα και αξιολόγηση

## Θεσμοθετημένοι όροι χρηματοδότησης

Ο Νόμος DSI περιλαμβάνει θεσμοθετημένους όρους χρηματοδότησης. Αυτοί είναι κανόνες τους οποίους όλοι οι πάροχοι υπηρεσιών οφείλουν να τηρούν για να λάβουν χρηματοδότηση. Αυτές οι απαραίτητες προϋποθέσεις θέτουν σαφείς προσδοκίες στους παρόχους υπηρεσιών και στα άτομα με αναπηρία. Με τον τον τρόπο αυτό αναγνωρίζεται πιο εύκολα πότε οι πάροχοι αδυνατούν να ικανοποιήσουν τις προϋποθέσεις. Αυτοί οι όροι χρηματοδότησης στοχεύουν στο να εξισορροπήσουν τη διασφάλιση με την ελαχιστοποίηση του ρυθμιστικού φόρτου. Αυτοί είναι:

* η συμμόρφωση με τον Κώδικα Δεοντολογίας
* η κατοχή πιστοποιητικού συμμόρφωσης, εάν η συμφωνία ή η επιχορήγηση είναι δραστηριότητα που υπάγεται σε κανονισμούς
* η εφαρμογή και η τήρηση ενός κατάλληλου συστήματος διαχείρισης παραπόνων
* η εφαρμογή και η τήρηση ενός κατάλληλου συστήματος διαχείρισης περιστατικών
* να μην υπόκεινται σε εντολή απαγόρευσης από το NDIS.

## Νομοθετικά εργαλεία που στηρίζουν τον Νόμο

Ο Νόμος DSI επιτρέπει στον/στην Υπουργό ή στον/στη Γραμματέα να θεσπίσει πέντε νομοθετικά εργαλεία στο πλαίσιο του Νόμου DSI. Αυτά τα νομοθετικά εργαλεία απαριθμούνται παρακάτω.

**Εργαλείο Κώδικα Δεοντολογίας:**

* Ο Κώδικας Δεοντολογίας αντικατοπτρίζει τον Κώδικα Δεοντολογίας του NDIS. Καθορίζει τις προσδοκίες για ασφαλή και δεοντολογική παροχή υπηρεσιών.

**Εργαλείο Δραστηριοτήτων Υπαγόμενων σε Κανονισμούς:**

* Συγκεκριμένες δραστηριότητες που χρηματοδοτούνται από τον Νόμο DSI μπορεί να είναι υψηλότερου κινδύνου. Αυτές οι δραστηριότητες μπορεί να υπόκεινται σε επιπλέον ρυθμίσεις και αποκαλούνται «δραστηριότητες υπαγόμενες σε κανονισμούς». Αυτό το εργαλείο καθορίζει τα κριτήρια για να προσδιορίσει κατά πόσο μια δραστηριότητα υπάγεται σε κανονισμούς.

**Εργαλείο Προτύπων Συμμόρφωσης και Εναλλακτικών Απαραίτητων Προϋποθέσεων Συμμόρφωσης:**

* Αυτό το εργαλείο σκιαγραφεί τα πρότυπα που πρέπει να τηρούνται για τις υπαγόμενες σε κανονισμούς δραστηριότητες. Τα Εθνικά Πρότυπα των Υπηρεσιών για τα Άτομα με Αναπηρία αποτελούν τα προκαθορισμένα πρότυπα. Καθιερώνει, επίσης, εναλλακτικά προαπαιτούμενα συμμόρφωσης που μπορεί να αναγνωριστούν.

**Εργαλείο Διαχείρισης Παραπόνων και Περιστατικών:**

* Αυτό το εργαλείο καθορίζει τους κανόνες για τη διαχείριση των παραπόνων και την αναφορά περιστατικών. Αυτό περιλαμβάνει χρονικά περιθώρια για την αναφορά και τις πληροφορίες που θα πρέπει να συλλεχθούν.

**Εργαλείο Γνωστοποίησης Πληροφοριών:**

* Θα καθορίσει σκοπούς για τους οποίους σχετική πληροφόρηση μπορεί να χρησιμοποιηθεί ή να γνωστοποιηθεί.

## Περισσότερες πληροφορίες

Για περισσότερες πληροφορίες, παρακαλούμε επισκεφτείτε το [www.dss.gov.au/dsi-act](http://www.dss.gov.au/dsi-act)